open-index/open-wikipedia-markdown huggingface dataset:
หมาป่า

**หมาป่า** **สุนัขป่า** หรือ **หมาป่าสีเทา** () เป็นสัตว์เลี้ยงลูกด้วยน้ำนม จัดอยู่ในวงศ์สุนัข (Canidae) โดยเป็นสมาชิกที่มีขนาดใหญ่ที่สุดในวงศ์สุนัข มีสัตว์ร่วมตระกูลคือ หมาจิ้งจอก หมาใน ไคโยตี หมาบ้านและดิงโก หมาป่าจัดอยู่ในสัตว์ประเภทกินเนื้อที่มีนิสัยค่อนข้างดุร้าย ปราดเปรียว เฉลียวฉลาด มีการออกล่าเป็นทีม มีความอดทนรวมทั้งมีความกล้าหาญและความสามารถในการต่อสู้อย่างดีเยี่ยม หมาป่าอาศัยอยู่อย่างกระจัดกระจายในยูเรเซียและอเมริกาเหนือ โดยในอดีตมีถึง 32 สายพันธุ์ และเป็นนักล่าที่มีพลังกัดมหาศาล

หมาป่าเป็นสมาชิกที่ใหญ่ที่สุดของวงศ์สุนัข (Canidae) ตัวผู้มีน้ำหนักเฉลี่ย 40 กิโลกรัม (88 ปอนด์) และตัวเมีย 37 กิโลกรัม (82 ปอนด์) หมาป่ามีความยาวประมาณ 105–160 ซม. (41–63 นิ้ว) และสูงประมาณ 80–85 ซม. (31–33 นิ้ว)  หมาป่ายังมีความแตกต่างจากวงศ์ Canis สายพันธุ์อื่น ด้วยรูปทรงหูและส่วนจมูก-ปาก (muzzle) ที่แหลมน้อยกว่า รวมไปถึงลำตัวที่สั้นกว่าและหางที่ยาวกว่า  อย่างไรก็ตามหมาป่ามีความสัมพันธ์อย่างใกล้ชิดกับสายพันธุ์ Canis ที่มีขนาดเล็ก เช่น หมาป่าไคโยตีกับหมาจิ้งจอกทอง มากพอที่จะผสมพันธุ์และให้กำเนิดลูกผสมได้ ขนของหมาป่ามักมีสีขาว น้ำตาล เทา และดำปะปนกัน แม้ว่าสายพันธุ์ย่อยในภูมิภาคอาร์กติกอาจมีสีขาวเกือบทั้งหมด    

ในบรรดาสมาชิกทั้งหมดของสกุล Canis หมาป่ามีความเชี่ยวชาญมากที่สุดสำหรับการล่าสัตว์ในยุทธวิธีแบบร่วมมือ โดยแสดงให้เห็นจากความสามารถในการปรับตัวทางกายภาพเพื่อจัดการกับเหยื่อขนาดใหญ่, ลักษณะทางสังคมที่มีความซับซ้อน, และพฤติกรรมการแสดงออกขั้นสูง  สุนัขป่ามักเดินทางในหน่วยครอบครัวขนาดเล็ก ซึ่งประกอบด้วยคู่ผสมพันธุ์พร้อมกับลูกหลานของพวกมัน ลูกหลานที่เริ่มมีวุฒิภาวะทางเพศ อาจถูกปล่อยให้ไปตั้งฝูงย่อย (pack) ของตัวเอง เพื่อลดการแย่งชิงอาหารภายในกลุ่ม นอกจากนี้ หมาป่ายังเป็นสัตว์ที่ผูกพันกับอาณาเขต และการต่อสู้ระหว่างหมาป่าด้วยกันเพื่อแย่งชิงและปกป้องอาณาเขตก็เป็นสาเหตุสำคัญของการเสียชีวิต   

หมาป่ามีพฤติกรรมเป็นสัตว์กินเนื้อ โดยมักล่าสัตว์เท้ากีบที่เลี้ยงลูกด้วยนมขนาดใหญ่ในป่า อาหารรวมไปถึงสัตว์ขนาดเล็ก, ปศุสัตว์, ซากสัตว์, และขยะ  หมาป่าตัวเดียวหรือร่วมกับคู่ผสมพันธุ์ มักจะมีอัตราความสำเร็จในการล่าสูงกว่าการล่าแบบฝูงใหญ่ เชื้อโรคและปรสิตโดยเฉพาะไวรัสโรคพิษสุนัขบ้าอาจติดต่อสู่หมาป่าได้ 

ประชากรหมาป่าทั่วโลกได้รับการประเมินว่ามีประมาณ 300,000 ตัวในปี พ.ศ. 2546 และสหภาพนานาชาติเพื่อการอนุรักษ์ธรรมชาติ (IUCN) ถือว่าเป็นสายพันธุ์มีความเสี่ยงต่อการสูญพันธุ์น้อย หมาป่ามีประวัติศาสตร์อันยาวนานในการติดต่อสัมพันธ์กับมนุษย์ โดยมักถูกเกลียดชังและถูกล่าจากคนชุมชนที่ดำรงชีพโดยการเลี้ยงปศุสัตว์ ทั้งนี้เพราะหมาป่ามักโจมตีปศุสัตว์ แต่ในทางกลับกัน หมาป่าก็ได้รับความเคารพในสังคมเกษตรกรรมและนักล่าสัตว์ แม้ว่าความกลัวหมาป่าจะยังคงมีอยู่ในสังคมมนุษย์หลายแห่ง แต่โดยปกติแล้วหมาป่าจะไม่นิยมเข้าทำร้ายมนุษย์โดยตรง และการเข้าโจมตีมนุษย์ส่วนใหญ่ก็เป็นผลมาจากสัตว์ที่ติดโรคพิษสุนัขบ้า การเข้าทำร้ายมนุษย์โดยหมาป่านั้นเกิดขึ้นได้ยากเนื่องจากหมาป่ามีจำนวนประชากรน้อย อาศัยอยู่ห่างไกลจากผู้คนและมีความหวาดกลัวมนุษย์

## อ้างอิง

## แหล่งข้อมูลอื่น

*
* 
* The International Wolf Center
* Staying Safe in Wolf Country, ADFG (January 2009)
* ''Death of a Legend'' และ ''Cry of the Wild''  โดย Bill Mason


หมวดหมู่:วงศ์สุนัข
หมวดหมู่:สัตว์กินเนื้อ
หมวดหมู่:สัตว์กินเนื้อไพลสโตซีน
หมวดหมู่:สัตว์กินซาก
หมวดหมู่:สัตว์ที่พบในประเทศแคนาดา
หมวดหมู่:สัตว์ที่พบในประเทศออสเตรเลีย
หมวดหมู่:ผู้ล่าลำดับสูงสุดบนห่วงโซ่อาหาร
อักษรไทเวียด

**อักษรไทเวียด** (ไทดำ: ꪎꪳꪼꪕ; ) เป็นอักษรพราหมีที่ใช้โดยชาวไทดำและชาวไทอื่น ๆ ในประเทศเวียดนาม

## ประวัติ
นักเขียนชาวไทยรายงานว่า ระบบการเขียนนี้น่าจะสืบมาจากตัวเขียนภาษาไทยแบบเก่าในอาณาจักรสุโขทัย มีผู้แนะนำว่าอักษรไทยฝักขามเป็นต้นกำเนิดของระบบการเขียนของไทดอน, ไทดำ และไทแดงใน ซึ่งมีผู้พูดในมณฑลยูนนานตะวันออก, ภาคเหนือของลาว และประเทศเวียดนาม 

## รายละเอียด
300px|thumbnail|right|ข้อความในอักษรไทเวียด
อักษรนี้มี 31 พยัญชนะและ 14 สระ ซึ่งไม่มีสระลดรูป (inherent vowel) เหมือนอักษรสระประกอบหรืออักษรพราหมีอื่น ๆ และสระทุกตัวต้องมีสัญลักษณ์ระบุสระ โดยเครื่องหมายเสริมสัทอักษรของสระจะตั้งอยู่ข้างบน ข้างล่าง หรือด้านซ้ายและ/หรือขวาของพยัญชนะ บางสระมีพยัญชนะสุดท้ายแบบลดรูป เช่น /-aj/, /-am/, /-an/ และ /-əw/

อักษรนี้ใช้เครื่องหมายวรรคตอนของอักษรละติน และเพิ่มอักษรพิเศษ 5 ตัว ตัวหนึ่งระบุบุคคล ตัวหนึ่งระบุเลข "หนึ่ง" ตัวหนึ่งระบุเป็นตัวบอกซ้ำคำก่อนหน้า ตัวหนึ่งตั้งเป็นจุดเริ่มต้นข้อความ และตัวหนึ่งตั้งอยู่ที่ท้ายข้อความ

ในอดีตจะไม่มีการเว้นช่องระหว่างคำ จนกระทั่งในคริสต์ทศวรรษ 1980 ที่เริ่มมีการเว้นช่องระหว่างคำ

### พยัญชนะ







thumb|350px|พยัญชนะไทเวียด

### สระ
thumb|350px|สระไทเวียด
ตำแหน่งพยัญชนะระบุด้วยรูปวงกลม: ◌.









* เมื่อเสียง /ɔ/ เป็นเสียงท้าย จะใช้รูป ◌ꪮ นี้แทน

บางสระเขียนด้วยการผสมรูปสระสองอัน ตารางด้านล่างมีรูปสระผสม 4 แบบ:

บางเสียงในภาษาไทดำสะกดต่างจากภาษาไทขาว: 

### วรรณยุกต์
เดิมทีอักษรนี้ไม่มีสัญลักษณ์วรรณยุกต์และจะแสดงเฉพาะพยัญชนะเสียงสูง/ต่ำ ทำให้ผู้อ่านต้องคาดเดาเสียงวรรณยุกต์และความหมายของคำในรายละเอียด ในคริสต์ทศวรรษ 1970 มีการเพิ่มรูปวรรณยุกต์สองแบบคือ mai nueng และ mai song วรรณยุกต์ 1 เขียนเฉพาะที่พยัญชนะเสียงต่ำ วรรณยุกต์ 4 เขียนเฉพาะที่พยัญชนะเสียงสูง วรรณยุกต์ 2 เขียนด้วยรูปวรรณยุกต์ 1 ตั้งที่พยัญชนะเสียงต่ำ วรรณยุกต์ 5 เขียนด้วยรูปวรรณยุกต์ 1 ตั้งที่พยัญชนะเสียงสูง วรรณยุกต์ 3 เขียนด้วยรูปวรรณยุกต์ 2 ตั้งที่พยัญชนะเสียงต่ำ และวรรณยุกต์ 6 เขียนด้วยวรรณยุกต์ 2 ตั้งที่พยัญชนะเสียงสูง

## ยูนิโคด

มีการเสนอเข้ารหัสอักษรไทเวียดในยูนิโคดใน ค.ศ. 2006 จากนั้นจึงถูกเพิ่มในยูนิโคดมาตรฐานในเดือนตุลาคม ค.ศ. 2009 ในรุ่น 5.2.

บล็อกยูนิโคดของไทเวียดคือ U+AA80–U+AADF:

## อ่านเพิ่ม
*Miyake, Marc. 2014. D-ou-b-led letters in Tai Viet.

## อ้างอิง

## แหล่งข้อมูลอื่น
* SIL Tai Heritage Pro Font Download

ไทเวียด
หมวดหมู่:อักษรพราหมี
ไทเวียด
หมวดหมู่:สิ่งประดิษฐ์ของเวียดนาม
อักษรขโรษฐี

**อักษรขโรษฐี** (Kharoṣṭhī alphabet; ขโรษฐี: ) เป็นอักษรอินโด-อิเรเนียนโบราณที่ชาวอารยันหลายกลุ่มใช้ในภูมิภาคตะวันตกเฉียงเหนือของอนุทวีปอินเดีย โดยเฉพาะรอบ ๆ บริเวณที่เป็นประเทศปากีสถานตอนเหนือและอัฟกานิสถานตะวันออกในปัจจุบัน และยังมีผู้ใช้งานในเอเชียกลางด้วย อักษรสระประกอบนี้เริ่มมีการใช้งานอย่างน้อยในช่วงกลาวศตวรรษที่ 3 ก่อนคริสต์ศักราช ซึ่งอาจอยู่ในช่วงศตวรรษที่ 4 ก่อนคริสต์ศักราช จนกระทั่งหายสาบสูญประมาณคริสต์ศตวรรษที่ 3

เจมส์ ปรินเซฟ และคณะถอดความหมายอักษรนี้ เมื่อราว พ.ศ. 2400 พยัญชนะแต่ละตัวมีเสียงอะ เขียนจากขวาไปซ้ายในแนวนอน

## สระ

## พยัญชนะ

## เครื่องหมายวรรคตอน
มีเครื่องหมายวรรคตอนที่ระบุได้ถึง 9 สัญลักษณ์:

## ตัวเลข
อักษรขโรษฐีรวมชุดตัวเลขที่ชวนให้นึกถึงตัวเลขโรมัน ระบบนี้ใช้หลักการบวกและการคูณ แต่ไม่มีคุณลักษณะการลบที่ใช้ในระบบเลขโรมัน

ตัวเลขเหล่านี้เขียนจากขวาไปซ้ายเหมือนกันตัวอักษร โดยไม่มีเลข 0 และสัญลักษณ์สำหรับตัวเลข 5–9 ตัวเลขในอักษรขโรษฐีใช้ระบบการบวก (additive system)
เช่น เลข 1996 สามารถเขียนเป็น 1000 4 4 1 100 20 20 20 20 10 4 2 (ภาพ:  ข้อความ: )
 

## ยูนิโคด

## อ้างอิง

## อ่านเพิ่ม
* 

## แหล่งข้อมูลอื่น

* อักษรขโรษฐี 
*Gandhari.org Catalog and Corpus of all known Kharoṣṭhī (Gāndhārī) texts
*Indoskript 2.0, a paleographic database of Brahmi and Kharosthi
*A Preliminary Study of Kharoṣṭhī Manuscript Paleography by Andrew Glass, University of Washington (2000)

ขโรษฐี
หมวดหมู่:ระบบการเขียนอักษรสระประกอบ
หมวดหมู่:ระบบการเขียนจากขวาไปซ้าย
อักษรไทอาหม

**อักษรไทอาหม** หรือ **อักษรอาหม** เป็นอักษรสระประกอบที่ใช้เขียนภาษาอาหม ภาษากลุ่มไทที่ตายแล้วที่กำลังอยู่ในช่วงฟื้นฟูผู้พูดในชาวอาหมจนถึงปลายคริสต์ศตวรรษที่ 18 ซึ่งสถาปนาอาณาจักรอาหมและปกครองส่วนตะวันออกของหุบเขาพรหมบุตรในช่วงคริสต์ศตวรรษที่ 13 ถึง 18  ภาษาอาหมเก่าในปัจจุบันยังคงเหลือรอดในเอกสารตัวเขียนหลายแห่งที่เขียนด้วยอักษรนี้ ซึ่งอยู่ในความครอบครองของสถาบันและเอกชน

## ประวัติ

## ลักษณะ
แต่ละอักษรมีสระ /a/ ข้างในเหมือนกับอักษรสระประกอบส่วนใหญ่ สระอื่น ๆ ระบุด้วยการใช้เครื่องหมายเสริมสัทอักษรที่สามารถปรากฏได้ทั้งด้านบน ล่าง ซ้าย หรือขวาพยัญชนะ แต่อักษรนี้ไม่ได้ระบุเสียงวรรณยุกต์ที่ใช้ในภาษานี้ อักษรไทอาหมมีความซับซ้อนมากขึ้นเนื่องจากมีความไม่สอดคล้องในการใช้งาน เช่น พยัญชนะอาจเขียนได้ครั้งละหนึ่งคำ แต่ออกเสียงสองครั้ง คำทั่วไปอาจเขียนสั้นลง และคำต่อเนื่องกันที่มีพยัญชนะต้นเดียวกันอาจย่อได้

### พยัญชนะ

เครื่องหมายเสริมสัทอักษรพยัญชนะกลางด้านล่างใช้ในรูปพยัญชนะควบกล้ำกับ /l/ และ /r/ เช่น /kl/ และ /kr/

### สระ
เครื่องหมายเสริมสัทอักษรสระด้านล่างเพิ่มไว้ในพยัญชนะต้น:

ถ้าจะเขียนพยัญชนะโดยไม่มีสระ จะต้องใช้สัญลักษณ์วิรามะ 

### เครื่องหมายวรรคตอน
ตัวอักษรที่ใช้เป็นเครื่องหมายวรรคตอน มีดังนี้:

### ตัวเลข
อักษรไทอาหมมีตัวเลขเป็นของตนเอง:

## อ้างอิง

## ข้อมูล

* 
* 

## แหล่งข้อมูลอื่น
* Entry on Ahom at Omniglot.com -- A guide to writing systems
* Pali Tripitaka in Ahom Script by Sajjhaya foundation https://www.sajjhaya.org/node/104

ทไอหม
หมวดหมู่:อักษรในตระกูลอักษรพราหมี
ลัทธิมอนโร

เจมส์ มอนโร ประธานาธิบดี              คนที่ 5 ของสหรัฐอเมริกา|thumb|200px|right
**ลัทธิมอนโร** () คือแถลงการณ์ที่ตั้งชื่อตามอดีตประธานาธิบดีสหรัฐอเมริกา เจมส์ มอนโร ที่ได้แถลงการณ์ไว้เมื่อวันที่ 2 ธันวาคม ค.ศ. 1823 โดยกล่าวถึงจุดมุ่งหมายที่จะนำพาประเทศให้อยู่ในความ *สงบ* และ *โดดเดี่ยว* และไม่ต้องการให้ชาติยุโรปเข้ามาแทรกแซงทางด้านการเมือง หรือแสวงหาดินแดนในทวีปอเมริกา ซึ่ง อังกฤษ ฝรั่งเศส ปรัสเซีย รัสเซีย และ จักรวรรดิออสเตรีย-ฮังการี ให้ความช่วยเหลือทางการทหารแก่สเปน ในการปราบกบฏอาณานิคมทั้งในอเมริกาเหนือและอเมริกาใต้ อันเป็นความพยายามของชาติต่าง ๆ ในการแสวงหาโอกาสครองครองดินแดนในแถบนี้

แถลงการณ์ฉบับนี้เป็นนโยบายต่างประเทศของสหรัฐ มีหลักการณ์สำคัญดังนี้

#สหรัฐอเมริกาจะไม่ยุ่งเกี่ยวกับอาณานิคมของสเปนในทวีปอเมริกา
#ถ้าประเทศใดในทวีปยุโรปเข้ามายุ่งเกี่ยว กดขี่ประเทศในอเมริกา สหรัฐอเมริกาจะถือว่าการกระทำของประเทศนั้น เป็นภัยคุกคามต่อสันติภาพ และ ความปลอดภัยของสหรัฐอเมริกา
#สหรัฐอเมริกาจะไม่ยอมให้ประเทศใดในทวีปยุโรปเข้ามาแสวงหาอาณานิคมในทวีปอเมริกาอีกต่อไป
#สหรัฐอเมริกาจะไม่ยุ่งเกี่ยวกับกิจการภายในประเทศของทวีปยุโรป

หมวดหมู่:ลัทธินโยบายการต่างประเทศของสหรัฐอเมริกา
หมวดหมู่:ลัทธิ
หมวดหมู่:สงครามสเปน–สหรัฐ
ชวด

180px|right
**ชวด** เป็นชื่อปีแรกของรอบปีนักษัตร มีสัญลักษณ์เป็นหนู พุทธศักราชที่ตรงกับปีชวด เช่น พ.ศ. 2503 พ.ศ. 2515 พ.ศ. 2527 พ.ศ. 2539 พ.ศ. 2551 พ.ศ. 2563 พ.ศ. 2575 และ พ.ศ. 2587 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

## ดูเพิ่ม
*ปีนักษัตร
*หนู

## อ้างอิง

หมวดหมู่:ปีนักษัตร
หมวดหมู่:ปฏิทิน
สี่เต่าเธอ

**สี่เต่าเธอ** เป็นวงดนตรีสามชิ้นที่ตั้งขึ้นในช่วงเพลงออลเทอร์นาทิฟรุ่งเรือง เกิดจากการรวมตัวของวง สามเกลอ และ Homesick ซึ่งเพลง อวกาศ เป็นเพลงแรกที่ทางวงเริ่มแต่งด้วยกัน ต่อมาเหลือสมาชิกเพียง 4 คน จึงได้ตั้งชื่อวงใหม่ว่า สี่เต่าเธอ ซึ่งเป็นคำที่ล้อมาจาก สี่เต่าทอง ชื่อเรียกของวงเดอะบีเทิลส์ ต่อมาในปี พ.ศ. 2550 สี่เต่าเธอ กลับมาอีกครั้งพร้อมกับสมาชิกยุคดั้งเดิมครบทั้ง 5 คน และออกอีพีชื่อว่า สิริมงคล และอัลบั้มรวมเพลง อมตะเงินล้าน ในงาน แฟตเฟสติวัล ครั้งที่ 7

## ผลงาน
### อัลบั้ม

ภาพ:None.svg|**1. ''[[รวมฮิตปีทอง]]***<br>([[พ.ศ. 2538]])<br />
ภาพ:None.svg|<center>*'2. *[[The Love Boat]]***<br>([[พ.ศ. 2543]])<br />
</gallery>

=== อีพีและซิงเกิล ===
<gallery>
ภาพ:None.svg|<center>**1. *อวกาศ***<br>([[พ.ศ. 2538]])<br />
ภาพ:None.svg|<center>**2. *เธ๊อ เธอ เธอ เธอ***<br>([[พ.ศ. 2538]])<br />
ภาพ:None.svg|<center>**3. *[[สิริมงคล]]***<br>([[10 พฤศจิกายน]] [[พ.ศ. 2550]])<br />
</gallery>

=== อัลบั้มรวมเพลง และผลงานอื่น ๆ ===
<gallery>
ภาพ:None.svg|<center>**1. *[[โชค 2 ชั้น]]***<br>([[พ.ศ. 2539]])<br />
ภาพ:None.svg|<center>**2. *[[อมตะเงินล้าน]]*'''(10 พฤศจิกายน พ.ศ. 2550)

* เพลง เก็บใจ จากอัลบั้ม คนอื่นอีกมากมาย ต่างบ้าน ต่างคน บนเฉลียง (2539)
* เพลง ออกมาผ่อนคลาย จากอัลบั้ม Smallroom 001 What Happens In This Smallroom? (2543)
* เพลง ใจสยิว จากอัลบั้ม 12 แรงบันดาลใจซ่านอารมณ์ จากภาพยนตร์ สยิว (2545)
* เพลง ยังจำ (จากเล็กชิ้นสด ครั้งที่ 3 : Disco Party กับสี่เต่าเธอ วันที่ 29 กันยายน 2543) บรรจุลงในอัลบั้ม Fat Code อัลบั้ม compilation โดย 104.5 Fat Radio (2547)
* เพลง จับมือฉัน จากภาพยนตร์ กอด (Handle Me With Care) [2551] ภายหลังถูกบรรจุลงในอีพีอัลบั้ม "สิริมงคล" ในปีเดียวกัน

นอกจากนี้ ในปี พ.ศ. 2549 ทางวงได้นำเอาผลงานอัลบั้มรวมฮิตปีทอง, โชคสองชั้น และ Love Boat กลับมาวางจำหน่ายอีกครั้ง โดยจำหน่ายครั้งแรกในงาน Fat Festival ครั้งที่ 6 เมื่อวันที่ 11-12 พฤศจิกายน พ.ศ. 2549
## แหล่งข้อมูลอื่น
* แฟนเพจ Facebook สี่เต่าเธอ
* สี่เต่าเธอ - ยังจำ (มิวสิกวิดีโอ) ที่ YouTube

หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดสมอลล์รูม
ฉลู

right|180px
**ฉลู** เป็นชื่อปีที่ 2 ของรอบปีนักษัตร มีสัญลักษณ์เป็นวัว พุทธศักราชที่ตรงกับปีฉลู เช่น พ.ศ. 2504 พ.ศ. 2516 พ.ศ. 2528 พ.ศ. 2540 พ.ศ. 2552 พ.ศ. 2564 พ.ศ. 2576 และ พ.ศ. 2588 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

หมวดหมู่:ปีนักษัตร
หมวดหมู่:ปฏิทิน
ขาล

180px|right
**ขาล** เป็นชื่อปีที่ 3 ของรอบปีนักษัตรตามปฏิทินจีน มีสัญลักษณ์เป็นเสือ โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

## ปีและธาตุ
ผู้ที่เกิดในช่วงปีนี้ถือว่าเกิดใน"ปีขาล" พร้อมถือธาตุตามนี้:

## ดูเพิ่ม
*เสือ

## อ้างอิง

## แหล่งข้อมูลอื่น
*

หมวดหมู่:ปีนักษัตร
หมวดหมู่:ปฏิทิน
เถาะ

180px|right
**เถาะ** เป็นชื่อปีที่ 4 ของรอบปีนักษัตรที่เกี่ยวข้องกับปฏิทินจีน โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย โดยมีพระธาตุประจำปีเกิดตามความเชื่อล้านนา คือ **[[พระธาตุแช่แห้ง]]** อำเภอภูเพียง จังหวัดน่าน มีสีประจำปีคือสีเทา เป็นปีธาตุไม้ และมีทิศประจำปีคือทิศตะวันออก

ในปีนักษัตรเวียดนามและของชาวกุรุง ปีเถาะมีสัญลักษณ์เป็นแมวแทนที่กระต่าย ส่วนปีนักษัตรของชาวมลายูแทนที่ด้วยกระจงหนู

## ปีและธาตุ (จีน)
ผู้ที่เกิดในช่วงปีนี้ถือว่าเกิดใน"ปีเถาะ" พร้อมกับถือสัญลักษณ์ธาตุตามนี้:

สำหรับปี พ.ศ.2566 ตามปฏิทินจีน วันที่เริ่มนักษัตรกระต่าย (兔) จะตรงกับวันที่ 22 มกราคม 2566 และเป็นกระต่ายธาตุน้ำ (water rabbit)

ส่วนปฏิทินไทย ปีเถาะจะตรงกับวัน 22 มีนาคม 2566 (ขึ้น ๑ ค่ำ เดือน ๕)

## ดูเพิ่ม
*กระต่าย

## อ้างอิง

## แหล่งข้อมูลอื่น

หมวดหมู่:ปีนักษัตร
หมวดหมู่:ปฏิทิน
มะเมีย

180px|right
**มะเมีย** เป็นชื่อปีที่ 7 ของรอบปีนักษัตร มีสัญลักษณ์เป็นม้า พุทธศักราชที่ตรงกับปีมะเมีย เช่น พ.ศ. 2509 พ.ศ. 2521 พ.ศ. 2533 พ.ศ. 2545 พ.ศ. 2557 พ.ศ. 2569 พ.ศ. 2581 และพ.ศ. 2593 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย มีสีประจำปีคือสีเขียว เป็นปีธาตุไฟ และมีทิศประจำปีคือทิศใต้

หมวดหมู่:ปีนักษัตร
หมวดหมู่:ปฏิทิน
มะโรง

180px|right
**มะโรง** เป็นชื่อปีที่ 5 ของรอบปีนักษัตรตามปฏิทินจีน โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย มีสีประจำปีคือสีแดงและสีม่วง เป็นปีธาตุไม้ และมีทิศประจำปีคือทิศตะวันออกกับทิศตะวันออกเฉียงใต้

ในปฏิทินพุทธที่ใช้งานในประเทศไทย, กัมพูชา, ลาว, พม่า และศรีลังกา มีการแทนที่มังกรด้วยนาค ในปีนักษัตรของชาวกูรุงแทนที่ด้วยนกอินทรี ปฏิทินเตอร์กิกเก่าแทนที่ด้วย **ปลา** หรือ **จระเข้** คำแปลภาษาเปอร์เซียยุคแรกในสมัยกลางเปลี่ยนมังกรเป็น **งูทะเล** แม้ว่าในปัจจุบันมักถือเป็น **วาฬ**

## ปีและธาตุ
ผู้ที่เกิดในช่วงปีนี้ถือว่าเกิดใน"ปีมะโรง" พร้อมถือธาตุตามนี้:

สำหรับปี พ.ศ.2567 ตามปฏิทินจีน วันที่เริ่มนักษัตรมังกร (龍) จะตรงกับวันที่ 10 กุมภาพันธ์ 2567 และเป็นมังกรธาตุไม้

ส่วนปฏิทินไทย ปีมะโรงจะตรงกับวัน 9 เมษายน 2567 (ขึ้น ๑ ค่ำ เดือน ๕)

## อ้างอิง

## แหล่งข้อมูลอื่น

หมวดหมู่:ปีนักษัตร
หมวดหมู่:ปฏิทิน
มะเส็ง

180px|right
**มะเส็ง** เป็นชื่อปีที่ 6 ของรอบปีนักษัตร มีสัญลักษณ์เป็นงูเล็ก พุทธศักราชที่ตรงกับปีมะเส็ง เช่น พ.ศ. 2508 พ.ศ. 2520 พ.ศ. 2532 พ.ศ. 2544 พ.ศ. 2556 พ.ศ. 2568 พ.ศ. 2580 และ พ.ศ. 2592 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย มีสีประจำปีคือสีส้มและสีฟ้า เป็นปีธาตุไฟ และมีทิศประจำปีคือทิศตะวันออกกับทิศตะวันออกเฉียงใต้

หมวดหมู่:ปีนักษัตร
หมวดหมู่:ปฏิทิน
มะแม

180px|right
**มะแม** เป็นชื่อปีที่ 8 ของรอบปีนักษัตร มีสัญลักษณ์เป็นแพะ พุทธศักราชที่ตรงกับปีมะแม เช่น พ.ศ. 2510 พ.ศ. 2522 พ.ศ. 2534 พ.ศ. 2546 พ.ศ. 2558 พ.ศ. 2570 พ.ศ. 2582 และ พ.ศ. 2594 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

หมวดหมู่:ปีนักษัตร
หมวดหมู่:ปฏิทิน
วอก

180px|right
**วอก** เป็นชื่อปีที่ 9 ของรอบปีนักษัตร มีสัญลักษณ์เป็นลิง พุทธศักราชที่ตรงกับปีวอก เช่น พ.ศ. 2511 พ.ศ. 2523 พ.ศ. 2535 พ.ศ. 2547 พ.ศ. 2559 พ.ศ. 2571 พ.ศ. 2583 และ พ.ศ. 2595 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

โดยการใช้สัญลักษณ์ลิงเป็นตัวแทนประจำปีนั้นมีที่มาจากจีน โดยปรากฏมีหลักฐานทางโบราณว่าตั้งแต่ก่อนยุคราชวงศ์ฉิน (221 ปีก่อนค.ศ. – 207 ปีก่อนค.ศ.) ก็ปรากฏมีการใช้สัตว์ประเภทต่าง ๆ แทนปีนักษัตรแล้ว โดยลิงซึ่งเป็นตัวแทนปีวอกนั้น การออกเสียงในภาษาจีน (猴) เป็นคำพ้องเสียงกับการออกเสียงเรียกบรรดาศักดิ์ขั้นหนึ่งของขุนนางจีนในยุคโบราณ ดังนั้นลิงจึงเป็นนัยของการอวยพรถึงการมียศถาบรรดาศักดิ์ในยุคโบราณที่ยังมีการปกครองแบบราชาธิปไตย เทียบความหมายในยุคปัจจุบัน คือ ความเจริญก้าวหน้าในอาชีพการงาน  ในภาพจิตรกรรมแบบจีน ลิงจึงมักปรากฏในคติเช่นนี้ เช่น รูปลิงปีนต้นไม้แล้วแขวนตราประจำตำแหน่ง หรือลิงขี่ม้า หมายถึง ขอให้มีความก้าวหน้าในเร็ววัน

ตามความเชื่อในเชิงโหราศาสตร์แบบจีน ผู้ที่เกิดปีวอกจะไม่ถูกกับผู้ที่เกิดปีขาล (เสือ) หากเป็นคู่สามีภรรยาที่ครองคู่ด้วยกันจะทะเลาะกันอย่างรุนแรง หากแต่ปีวอกนั้นจะสมพงษ์กับผู้ที่เกิดปีมะเส็ง (งูเล็ก) และในส่วนคติความเชื่อแบบล้านนา ผู้ที่เกิดปีวอก พระเจดีย์ธาตุประจำปีเกิด คือ พระธาตุพนม ณ อำเภอธาตุพนม จังหวัดนครพนม

## ปีและธาตุ
ผู้ที่เกิดในช่วงปีนี้ถือว่าเกิดใน "ปีวอก" พร้อมถือธาตุตามนี้:

## อ้างอิง

หมวดหมู่:ปีนักษัตร
หมวดหมู่:ปฏิทิน
ระกา

180px|right
**ระกา** เป็นชื่อปีที่ 10 ของรอบปีนักษัตร มีสัญลักษณ์เป็นไก่ พุทธศักราชที่ตรงกับปีระกา เช่น พ.ศ. 2500 พ.ศ. 2512 พ.ศ. 2524 พ.ศ. 2536 พ.ศ. 2548 พ.ศ. 2560 พ.ศ. 2572 พ.ศ. 2584 และ พ.ศ. 2596 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

## ปีและธาตุ
ผู้ที่เกิดในช่วงปีนี้ถือว่าเกิดใน "ปีระกา" พร้อมถือธาตุตามนี้:

## อ้างอิง

หมวดหมู่:ปีนักษัตร
หมวดหมู่:ปฏิทิน
จอ

180px|right
**จอ** เป็นชื่อปีที่ 11 ของรอบปีนักษัตร มีสัญลักษณ์เป็นหมา พุทธศักราชที่ตรงกับปีจอ เช่น พ.ศ. 2513 พ.ศ. 2525 พ.ศ. 2537 พ.ศ. 2549 พ.ศ. 2561 พ.ศ. 2573 พ.ศ. 2585 และ พ.ศ. 2597 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

หมวดหมู่:ปีนักษัตร
หมวดหมู่:ปฏิทิน
กุน

180px|right
**กุน** เป็นชื่อปีที่ 12 ซึ่งเป็นปีสุดท้ายของรอบปีนักษัตร มีสัญลักษณ์เป็นหมู พุทธศักราชที่ตรงกับปีกุน เช่น พ.ศ. 2514 พ.ศ. 2526 พ.ศ. 2538 พ.ศ. 2550 พ.ศ. 2562 พ.ศ. 2574 พ.ศ. 2586 และ พ.ศ. 2598 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย แต่ในทางความเชื่อของชาวล้านนา ปีกุนคือปีช้าง (กุน = กุญชร)

หมวดหมู่:ปีนักษัตร
หมวดหมู่:ปฏิทิน
อิงริช

thumb|150px|ตัวอย่างของอิงริช จากปกซิงเกิลเพลง โดยต้องการสะกดคำว่า Three Lights แต่เขียนผิดเป็น Three Rights

**อิงริช** () เป็นชื่อเรียกของการใช้ภาษาอังกฤษที่ไม่บริบูรณ์ ในแถบเอเชียตะวันออกโดยเฉพาะภาษาญี่ปุ่น ภาษาเกาหลี และภาษาจีน โดยรวมถึงการใช้คำ การสะกด การออกเสียง และไวยากรณ์

คำว่า "อิงลิช" มีที่มาจากการที่ภาษาญี่ปุ่นใช้เสียง R และเสียง L แทนด้วยตัวอักษรเสียงเดียวกันคือ "แถวระ" ซึ่งทำให้คำที่ใช้ตัวอักษร L ถูกแทนด้วยเสียง R หมด เช่นคำว่า English จะถูกอ่านเหมือน Engrish เป็นต้น ซึ่งการออกเสียง R และ L นั้นเป็นปัญหาในหลายประเทศในเอเชียตะวันออกรวมถึงจีน หรือแม้แต่ในไทยเองที่ออกเสียง R และ L ไม่ได้ ถึงแม้ว่าการแทนเสียงเหล่านี้จะแยกกันต่างหากก็ตาม (ในภาพยนตร์เรื่อง คนมหากาฬ (Lethal Weapon) มีการล้อเลียนการสั่งข้าวผัด (fried rice) ว่า *flied lice*) และนอกจากนี้ในภาษาจีนและไทยจะไม่มีคำที่ลงท้ายด้วยเสียง L (เว้นจากคำยืมจากภาษาอื่น) ทำให้การออกเสียงถูกเปลี่ยนเป็นเสียงอื่น เช่น ball ถูกอ่านว่า บอน, Brazil ถูกอ่านว่า บรา-ซิน, หรือ email ถูกอ่านว่า อี-เมว ส่วนภาษาเกาหลีจะไม่มีคำที่ลงท้ายด้วยเสียง R ซึ่งชาวเกาหลีมักจะออกเสียงผิดเป็นเสียง L แทน

## ดูเพิ่ม
* ทิงลิช

หมวดหมู่:ภาษาผสม
หมวดหมู่:ภาษาญี่ปุ่น
หมวดหมู่:ภาษาอังกฤษ
หมวดหมู่:สแลง
เกาะฮิสปันโยลา

thumb|350px|right|เกาะฮิสปันโยลา
**ฮิสปันโยลา** () หรือ **ลาเอสปัญโญลา** () เป็นเกาะที่ใหญ่เป็นอันดับ 2 ในทะเลแคริบเบียนรองจากเกาะคิวบา มีความยาวประมาณ 640 กิโลเมตร ความกว้าง 250 กิโลเมตร มีเนื้อที่ประมาณ 76,500 ตารางกิโลเมตร เนื้อที่ส่วนใหญ่เป็นป่าและภูเขาสูง ทิศตะวันตกอยู่ใกล้ประเทศจาเมกาและประเทศคิวบา ทิศตะวันออกอยู่ใกล้กับปวยร์โตรีโก บนเกาะฮิสปันโยลาประกอบด้วย 2 ประเทศ คือ ประเทศเฮติทางซีกตะวันตก และสาธารณรัฐโดมินิกันทางซีกตะวันออก มียอดเขาสูงที่สุดบนเกาะชื่อว่า ปิโกดัวร์เต (Pico Duarte) สูงถึง 3,087 เมตร อยู่ในสาธารณรัฐโดมินิกัน บนเกาะมีประชากรรวมกันประมาณ 17,000,000 เป็นประชากรในเฮติประมาณ 8,500,000 คน ประชากรในสาธารณรัฐโดมินิกันประมาณ 8,800,000 โดยทั่วไปบนเกาะมีภูมิอากาศแบบป่าฝนเมืองร้อน มีเนื้อที่ป่าประมาณร้อยละ 50 ของเกาะ ชาวยุโรปคนแรกที่รู้จักเกาะฮิสปันโยลา คือคริสโตเฟอร์ โคลัมบัส ในวันที่ 5 ธันวาคม ค.ศ. 1492

## อ้างอิง

ฮิสปันโยลา
หมวดหมู่:เกาะในประเทศเฮติ
หมวดหมู่:เกาะในสาธารณรัฐโดมินิกัน
หมวดหมู่:เกรตเตอร์แอนทิลลีส
ฮิสปันโยลา
ฮิสปันโยลา
วันที่ในจักรวาลสตาร์ วอร์ส

ผู้ติดตามเรื่องราวของสตาร์ วอร์ส ยึดถือการลำดับวันที่โดยใช้เหตุการณ์อ้างอิงคือยุทธการยาวินที่ปรากฏในสตาร์ วอร์ส เอพพิโซด 4: ความหวังใหม่ โดยในระบบนี้ เหตุการณ์ที่เกิดขึ้นก่อนหน้ายุทธการยาวินจะอยู่ในยุค**ก่อนยุทธการยาวิน** และเหตุการณ์ที่เกิดขึ้นภายหลังจะอยู่ในยุค**หลังยุทธการยาวิน** ตัวอย่างเช่นเหตุการณ์ที่เกิดขึ้นในปีที่ 50 ก่อนยุทธการยาวิน จะเกิดก่อนเหตุการณ์ที่เกิดขึ้นในปีที่ 45 ก่อนยุทธการยาวิน เป็นต้น ลักษณะการกำหนดวันที่เช่นนี้คล้ายคลึงกับระบบ**ก่อนคริสตกาล**และ**หลังคริสตกาล**

ในบางครั้งก็มีการใช้เหตุการณ์การสิ้นสุดของจักรวรรดิคือยุทธการเอนดอร์ (ปีที่ 4 หลังยุทธการยาวิน) เป็นปีฐาน แต่ก็ไม่เป็นที่ยอมรับเท่าเนื่องจากความเคยชินกับระบบเดิม ในตอนที่สำนักพิมพ์ แบนทัม สเปคตร้า ถือลิขสิทธิ์นิยายสตาร์ วอร์สอยู่นั้น ทางสำนักพิมพ์ได้เลือกใช้ระบบปีที่ยึดยุทธการเอนดอร์เป็นฐาน แต่ปัจจุบัน สำนักพิมพ์ เดล เรย์ ซึ่งเป็นผู้ถือลิขสิทธิ์นิยายสตาร์ วอร์สได้เลือกใช้ระบบปีที่ยึดเอายุทธการยาวินเป็นฐาน

เวลามาตรฐานในเรื่องแต่งชุดสตาร์ วอร์ส กำหนดว่ายึดเอาตามเวลาของดาวคอรัสซานท์ซึ่งเป็นเมืองหลวง

*368 วัน เป็น 1 ปี
*60 วินาที เป็น 1 นาที
*60 นาที เป็น 1 ชั่วโมง
*24 ชั่วโมง เป็น 1 วัน
*5 วัน เป็น 1 สัปดาห์
*7 สัปดาห์ เป็น 1 เดือน
*10 เดือน + 3 สัปดาห์เทศกาล + 3 วันหยุด เป็น 1 ปี
## ตารางเวลาของภาพยนตร์

## แหล่งข้อมูลอื่น
* Galactic Standard Calendar ใน Wookieepedia: The Star Wars Wiki

หมวดหมู่:สตาร์ วอร์ส
ดินดอนสามเหลี่ยมปากแม่น้ำ

[ภาพถ่ายจากดาวเทียมปาก[แม่น้ำไนล์|thumb|250px|right]]
[ภาพถ่ายจากดาวเทียมปาก[แม่น้ำคงคา|thumb|250px|right]]
[ภาพถ่ายจากดาวเทียมปาก[แม่น้ำสาละวิน|thumb|250px|right]]

**ดินดอนสามเหลี่ยมปากแม่น้ำ** () จะเกิดเฉพาะกับแม่น้ำที่พัดพาเอาตะกอนขนาดเล็ก ๆ จำพวกทรายละเอียดและโคลนมากับลำน้ำเป็นปริมาณมาก แล้วมาตกตะกอนทับถมกันบริเวณปากแม่น้ำ เมื่อแม่น้ำไหลลงสู่ทะเลหรือทะเลสาบ ความเร็วของน้ำในแม่น้ำจะลดลงและตะกอนที่แม่น้ำพัดมาจะค่อย ๆ สะสมตัวบริเวณดังกล่าว ในบางแห่งขณะน้ำขึ้นน้ำลง กระแสน้ำจะพัดพาเอาทรายและโคลนออกไปสู่ทะเลไกลออกไปจึงไม่มีดินดอนปากแม่น้ำเกิดขึ้น ถ้าในกรณีที่กระแสน้ำขึ้นลงไม่ส่งอิทธิพลรุนแรง แม่น้ำก็จะพัดพาเอาตะกอนมาสะสมอยู่เรื่อย ๆ โดยทรายหยาบจะตกตะกอนลงเป็นพวกแรกและนาน ๆ เข้าก็จะปรากฏเป็นสันทรายบริเวณปากแม่น้ำ ในที่สุดแม่น้ำก็จะแตกแขนงออกเป็นสองสาขาในเวลาต่อมา ในเวลาต่อมาแม่น้ำทั้งสองสาขาก็จะถูกปิดกั้นด้วยสันทราย ทำให้สาขาแม่น้ำแตกออกเป็นสาขาลำน้ำย่อยลงไปอีก ดินดอนโดยทั่วไปมักมีสาขาของลำน้ำที่แตกแขนงจากแม่น้ำใหญ่ โคลนเนื้อละเอียดจะถูกพัดพาไปไกลจากสันทรายและตกตะกอนสะสมตัวกันแผ่คลุมท้องทะเลหรือทะเลสาบในบริเวณที่กว้างขวางเป็นรูปคล้ายพัดหรืองอกตัวลงทะเลตลอดเวลา โดยธรรมดาแล้วแม่น้ำทุกสายที่ไหลลงทะเลหรือทะเลสาบจะมีดินดอนสามเหลี่ยมปากแม่น้ำเกิดขึ้นเสมอ ที่เราเรียกกันว่า "เดลต้า" (delta) เพราะว่าบริเวณดังกล่าวมีรูปร่างคล้ายสามเหลี่ยม ซึ่งถึงแม้ว่าดินดอนจะไม่เป็นรูปสามเหลี่ยมนักภูมิศาสตร์โดยทั่วไปก็เรียกว่า "เดลต้า" แม่น้ำสายใหญ่ ๆ เช่นในเอเชีย เช่น แม่น้ำไทกรีสและยูเฟรตีสในอิรัก ซึ่งเดิมเมืองโบราณชื่ออัวร์ถูกสร้างขึ้นเมื่อประมาณ 6,000 ปีที่แล้วอยู่ติดทะเล แต่ปัจจุบันเมืองดังกล่าวอยู่ลึกเข้าไปในแผ่นดิน 240 กิโลเมตร แม่น้ำพรหมบุตรในอินเดียและบังคลาเทศ ดินดอนบริเวณปากแม่น้ำคงคาและแม่น้ำพรหมบุตรแผ่ลงไปในทะเลมีระยะทางยาวกว่า 350 กิโลเมตร ส่วนแม่น้ำอิระวดีในพม่า ตะกอนพัดมาสะสมโดยบริเวณดังกล่าวทำให้แผ่นดินงอกออกไปในทะเลปีละประมาณ 55 เมตร เป็นต้น

## ประเภท
มีการจำแนกตามตัวควบคุมหลักในการตกสะสมตัวของตะกอน ซึ่งโดยปกติจะเป็นทั้ง แม่น้ำ คลื่นและกระแสน้ำขึ้นลง ปัจจัยในการควบคุมเหล่านี้มีผลต่อรูปร่างของดินดอนสามเหลี่ยมปากแม่น้ำ

### การกระทำของคลื่นที่โดดเด่น
มีการกัดเซาะเนื่องจากอิทธิพลของคลื่นเป็นตัวควบคุมรูปร่างของดินดอนสามเหลี่ยมปากแม่น้ำ แม้ว่าจะมีการกัดเซาะ แต่เมื่อเทียบปริมาณการสะสมตัวของตะกอนกับการถูกกัดเซาะ ดินดอนสามเหลี่ยมปากแม่น้ำก็ยังสามารถสะสมตะกอนออกสู่ทะเลได้ ดินดอนสามเหลี่ยมปากแม่น้ำที่มีการกระทำของคลื่นที่โดดเด่น เช่น ดินดอนสามเหลี่ยมปากแม่น้ำไนล์ มักมีรูปลักษณะเป็นรูปสามเหลี่ยม

### การกระทำของกระแสน้ำขึ้นลงที่โดดเด่น
การกัดเซาะมีความสำคัญต่อดินดอนสามเหลี่ยมปากแม่น้ำที่มีความโดดเด่นของกระแสน้ำขึ้นลงด้วยเช่นกัน อย่างเช่น สามเหลี่ยมปากแม่น้ำคงคา ซึ่งพื้นที่ส่วนใหญ่จะอยู่ใต้น้ำและจะมีแนวสันทรายที่เด่นชัด ดินดอนสามเหลี่ยมปากแม่น้ำที่เกิดจากการกระทำของกระแสน้ำขึ้นลง มีความแตกต่างจากการกระทำของคลื่นและแม่น้ำ กล่าวคือจะมีการแตกแขนงของแม่น้ำสายหลักไม่มาก ในขณะที่คลื่นหรือแม่น้ำจะมีการแตกสาขาของทางน้ำที่มีตะกอนทรายละเอียดมาปิดทับหรือเป็นทางน้ำที่พัฒนาขึ้นมาใหม่ การแตกสาขาของทางน้ำบนดินดอนสามเหลี่ยมปากแม่น้ำ จะเกิดในช่วงที่บริเวณโดยรอบมีปริมาณน้ำมาก เช่น น้ำท่วม หรือการเกิดพายุ ทำให้เกิดการสะสมของตะกอนทรายละเอียดอย่างช้า ๆ จนกระทั่งมีอัตราการสะสมตะกอนคงที่

## อ้างอิง

หมวดหมู่:นิเวศวิทยา
มหาวิทยาลัยโคโลราโด

**มหาวิทยาลัยโคโลราโด** (University of Colorado) อาจหมายถึง
* มหาวิทยาลัยโคโลราโด โบลเดอร์
* มหาวิทยาลัยโคโลราโด เดนเวอร์
* มหาวิทยาลัยโคโลราโด โคโลราโดสปริงส์
ฟุตบอลทีมชาติกวม

**ฟุตบอลทีมชาติกวม** เป็นทีมฟุตบอลตัวแทนของดินแดนกวมของสหรัฐอเมริกา ในการแข่งขันฟุตบอลระหว่างชาติ บริหารงานโดยสมาคมฟุตบอลกวม (GFA) โดยเข้าร่วมเป็นสมาชิกของสมาพันธ์ฟุตบอลเอเชีย (AFC) ในปี 1992 จากนั้นได้เป็นสมาชิกของฟีฟ่าในปี 1996

ในระดับภูมิภาคนั้นทีมชาติกวมเป็นหนึ่งในชาติสมาชิกของสมาพันธ์ฟุตบอลเอเชียตะวันออก (EAFF) โดยเข้าร่วมเป็นสมาชิกในปี 2002

## ผลงาน

### [[ฟุตบอลโลก]]

* 1978 ถึง 1994 - *ยังไม่ได้เป็นสมาชิกของฟีฟ่า* 
* 1998  - ไม่ได้เข้าร่วม 
* 2002 - *ไม่ผ่านรอบคัดเลือก* 
* 2006 ถึง 2010 - *ถอนทีม* 
* 2014 ถึง 2022 - *ไม่ผ่านรอบคัดเลือก*
### [[เอเชียนคัพ]]
* 1956 ถึง 1992 - *ไม่ได้เข้าร่วม* 
* 1996 ถึง 2004 - *ไม่ผ่านรอบคัดเลือก* 
* 2007 ถึง 2019 - *ไม่ได้เข้าร่วม*

### [[อีสต์เอเชียนคัพ]]
* 2003 ถึง 2008 - *ไม่ผ่านรอบคัดเลือก รอบแรก* 
* 2010 ถึง 2015 - *ไม่ผ่านรอบคัดเลือก รอบสอง* 
### [[เอเอฟซี แชลเลนจ์คัพ]]
* 2006 - รอบแรก
* 2008 - ไม่ผ่านรอบคัดเลือก
* 2010 ถึง 2012- ไม่ได้เข้าร่วม
* 2014 - ไม่ผ่านรอบคัดเลือก

## ทีมชาติชุดปัจจุบัน
เมื่อปี พ.ศ. 2555

## แหล่งข้อมูลอื่น
* Guam Football Association 

กวม
อนาคิน โซโล

**อนาคิน โซโล** (Anakin Solo) เป็นตัวละครในเรื่องแต่งชุด *[[สตาร์ วอร์ส]]* ไม่มีบทบาทในภาพยนตร์ แต่มีบทบาทในหนังสือนิยายและหนังสือการ์ตูนในเรื่องแต่งเสริมจำนวนมาก ถูกกล่าวถึงครั้งแรกในหนังสือนิยาย *Dark Empire* และปรากฏตัวครั้งแรกในหนังสือนิยาย *Dark Empire II*

อนาคิน โซโล ถือกำเนิดตามเวลาในท้องเรื่องในปีที่ 10.5 หลังยุทธการยาวิน เป็นบุตรคนสุดท้องของฮัน โซโล และเลอา ออร์กานา โซโล เป็นน้องของฝาแฝด ไจนาและจาเซน ชื่อของอนาคินได้มาจากชื่อของตาของเขา คืออนาคิน สกายวอล์คเกอร์ และเป็นผู้มีพรสวรรค์ทั้งในด้านการบิน การใช้ "พลัง" และวิศวะเครื่องกล

## ประวัติ
### ชีวิตในช่วงต้น (ปีที่ 10.5 หลังยุทธการยาวิน - ปีที่ 22 หลังยุทธการยาวิน)
การถือกำเนิดของอนาคิน โซโล ถูกทำนายไว้ก่อนล่วงหน้าถึงกว่าหนึ่งพันปีโดยอาจารย์เจไดคนหนึ่ง อนาคินได้รับการตั้งชื่อตามชื่อตาของเขา คืออนาคิน สกายวอล์คเกอร์ โดยตอนแรกอนาคินจะถูกตั้งชื่อว่า ฮัน โซโล จูเนียร์ แต่เลอาเลือกที่จะตั้งชื่อของเขาตามชื่อตา เนื่องจากต้องการที่จะกู้ชื่อให้กับบิดา แต่เหตุผลที่แท้จริงก็คือเลอาต้องการที่จะสลายความหวาดกลัวดาร์ธ เวเดอร์ โดยการมองเห็นว่าพ่อของเธอจะกลายเป็นคนเช่นไร ผ่านบุตรของตน และอนาคินก็กลายเป็นคนที่มีพรสวรรค์ในพลัง เป็นนักบินที่เก่งกาจ และช่างกลที่มีฝีมือ สมดังที่มาของชื่อของเขา
#### การลักพาตัว
ช่วงเวลาที่อนาคินถือกำเนิดขึ้นเป็นช่วงเวลาที่ยังสับสนวุ่นวาย สาธารณรัฐใหม่กำลังเผชิญหน้ากับกลุ่มองค์กรจักรวรรดิที่รวมตัวกันภายใต้การนำของจักรพรรดิพัลพาทีนที่คืนชีพใหม ในครั้งหนึ่ง พัลพาทีนได้ลอบสัมผัสอนาคินตั้งแต่ยังอยู่ในครรภ์ และต่อมาพัลพาทีนได้พยายามที่จะเข้าครอบครองร่างของทารกในครรภ์ ด้วยว่าต้องการร่างใหม่ที่ทรงพลังกว่า โชคดีที่วิญญาณของพัลพาทีนถูกทำลายไปเสียก่อนที่แผนการนี้จะสำเร็จ

อนาคินใช้ชีวิตในขวบปีแรกๆ ของชีวิตในสถานที่อันปลอดภัยแต่ห่างจากครอบครัวภายใต้การดูแลของดรอยด์พี่เลี้ยงและเพื่อนสนิทของเลอา คือวินเตอร์ หน่วยจู่โจมของจักรวรรดินำโดยเอกอัครราชทูตเฟอร์แกนได้เข้าโจมตีดาวอานอธในปีที่ 11 หลังยุทธการยาวิน เพื่อพยายามลักพาตัวอนาคิน โชคดีอีกครั้งที่วินเตอร์สามารถคุ้มครองอนาคินได้โดยเปิดระบบรักษาความปลอดภัยของฐานและต่อสู้กับพวกจักรวรรดิด้วยตัวเธอเอง
#### วัยเด็ก
เมื่อเติบโตขึ้น อนาคินได้มีโอกาสกลับไปอยู่กับครอบครัวที่คอรัสซานท์ แต่เนื่องจากทั้งอนาคิน จาเซน และไจนา ต่างก็ใช้ชีวิตห่างไกลจากทั้งฮันและเลอาเป็นเวลานาน ทั้งสามจึงเห็นวินเตอร์เป็นเหมือนแม่แท้ๆ มากกว่า และเห็นเลอาเป็นคนแปลกหน้า

## แหล่งข้อมูลอื่น
* Anakin Solo ใน Star Wars Databank
* Anakin Solo ใน Wookieepedia: The Star Wars Wiki
## อ้างอิง

หมวดหมู่:อัศวินเจได
หมวดหมู่:ตัวละครในสตาร์ วอร์ส
หมวดหมู่:ผู้ใช้กระบี่แสงในสตาร์ วอร์ส
ชิวแบคคา

**ชิวแบคคา** () เป็นตัวละครในเรื่องแต่งชุด*[[สตาร์ วอร์ส]]* ปรากฏตัวในภาพยนตร์สตาร์ วอร์ส ไตรภาคเดิมทั้ง 3 ภาค มีชีวิตตามเวลาในท้องเรื่องระหว่างประมาณปีที่ 200 ก่อนยุทธการยาวิน ถึงปีที่ 25 หลังยุทธการยาวิน มีบทบาทสำคัญในภาพยนตร์ไตรภาคเดิมและเนื้อหาในจักรวาลขยายจำนวนมาก

**ชิวแบคคา** (หรือ "**ชิวอี้**" ตามที่มักถูกเรียกโดยสหายของเขา) เป็นวุคกี้ที่มีชื่อเสียงเป็นตำนานจากคาชี้กและเป็นนักบินร่วมของยาน*[[มิลเลนเนียม ฟอลคอน]]*ซึ่งเป็นยานอวกาศของฮาน โซโล เขาเป็นบุตรชายของอัตติชิตกุก เป็นสามีของมัลลาโตบัก และเป็นบิดาของลัมปาวารู ชื่อของชิวแบคคามีส่วนหนึ่งเป็นชื่อของวีรบุรุษในตำนานแห่งคาชี้ก คือ แบคคา หัวหน้าเผ่าผู้ยิ่งใหญ่คนแรกแห่งคาชี้ก และผู้ให้กำเนิดดาบที่เป็นสัญลักษณ์ของการเป็นผู้นำในหมู่วู้กกี้ ชื่อนี้ทำให้ชิวแบคคามีศักดิ์สูงส่ง ข้อเท็จจริงนี้ได้รับการสนับสนุนด้วยสถานะของเขาในยุทธการคาชี้กและในสงครามกลางเมืองกาแลกติก ชิวแบคคาได้พิสูจน์ให้เห็นว่าเขาคู่ควรกับชื่ออันทรงเกียรตินี้ผ่านวีรกรรมนับครั้งไม่ถ้วน นอกจากนี้เขายังมีอาวุธที่ถนัดคือ หน้าไม้ลำแสง
คำพูดติดปาก I am you Chewbacca,Han
ชิวแบคคาเป็นผู้ทรงภูมิ รอบรู้ มีกำลังมาก และมีความซื่อสัตย์ต่อพวกพ้องอย่างยิ่ง ทั้งยังเป็นช่างเครื่องกลที่มีความสามารถ เช่นเดียวกันกับวู้กกี้คนอื่น ๆ ชิวแบคคาเข้าใจภาษากลางเป็นอย่างดี แม้ว่าชิวแบคคาจะเป็นคนมีวาทะศิลป์ที่ยอดเยี่ยม แต่ทว่าด้วยโครงสร้างของเผ่าพันธุ์ทำให้เขาไม่สามารถพูดด้วยภาษากลางได้ ทำให้เขาต้องพูดกับสหายด้วยภาษาไชรีวู้กซึ่งเป็นภาษาหลักของวู้กกี้ซึ่งประกอบด้วยเสียงร้องคำรามต่างๆ

## ประวัติตามท้องเรื่อง
### ชีวิตในช่วงแรก (ปีที่200ก่อนยุทธการยาวิน-ปีที่19ก่อนยุทธการยาวิน)
#### วัยเยาว์
ชิวแบคคาถือกำเนิดบนดาวคาชี้กช่วงปีที่ 200 ก่อนยุทธการยาวิน ในวัยเยาว์ของชิวแบคคาเขาใฝ่หาการผจญภัยและการสำรวจแทนที่จะอาศัยอยู่แต่ในป่าทึบเหมือนกับวู้กกี้คนอื่นๆ การเดินทางครั้งแรกของชิวแบคคาคือการเดินทางไปยังดินแดนชั้นล่างที่ห่างไกลและอันตรายของป่าทึบในคาชี้ก คือชาโดว์แลนด์ หลังจากนั้นด้วยการใฝ่หาการเดินทางนี่เองที่ทำให้เขาบ้านเกิดอันเขียวชอุ่มของเขาไปไกลแสนไกล แต่ใจของเขายังอยู่ที่คาชี้ก และยังหาเวลาว่างเดินทางกลับบ้านอยู่เสมอ

## แหล่งข้อมูลอื่น
* Chewbacca ใน Star Wars Databank
* Chewbacca ใน Wookieepedia: The Star Wars Wiki

หมวดหมู่:ตัวละครในสตาร์ วอร์ส
หมวดหมู่:ตัวละครที่เป็นนายพล
หมวดหมู่:ตัวละครที่เป็นวิศวกรการบินและอวกาศยาน
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครที่เป็นไซด์คิก
คลองคีล

**คลองคีล** () หรือ **คลองทะเลเหนือ-ทะเลบอลติก** () หรือก่อน ค.ศ. 1948 มีชื่อว่า **คลองไคเซอร์วิลเฮ็ล์ม** เป็นคลองน้ำจืดยาวประมาณ 98 กิโลเมตรในรัฐชเลสวิช-ฮ็อลชไตน์ ประเทศเยอรมนี การแล่นเรือผ่านคลองคีลย่นระยะทางอ้อมคาบสมุทรจัตแลนด์เฉลี่ย 250 ไมล์ทะเล (460 กิโลเมตร) คลองคีลไม่เพียงแต่ช่วยประหยัดเวลาแต่ยังช่วยเลี่ยงทะเลที่เสี่ยงเกิดพายุอันตรายด้วย

คลองคีลเป็นทางน้ำที่มนุษย์สร้างขึ้นที่มีเรือแวะเวียนมากที่สุดในโลก โดยมีจำนวนเฉลี่ยรายปีที่ 32,000 ลำ (90 ลำต่อวัน) ที่ขนส่งสินค้าประมาณ 100 ล้านตัน มีทางเข้าทะเลสองทาง และเชื่อมกับแม่น้ำไอเดอร์โดยคลองกีเซอเลาที่อ็อลเดินบึทเทิล

## การเสด็จประพาสยุโรปครั้งที่ 2
ในการเสด็จประพาสยุโรปครั้งที่ 2 เมื่อปี 2450 พระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินมาถึงคลองคีลเพื่อทอดพระเนตรถึงความเปลี่ยนแปลงของคลองหลังจากที่พระองค์เคยเสด็จมาแล้วเมื่อปี 2440 ในคราวเสด็จประพาสยุโรปครั้งที่ 1 และหลังจากนั้นพระองค์ได้กล่าวถึงคลองคีลไว้ในพระราชหัตถเลขา ฉบับที่ 32 ลงวันที่ 3 สิงหาคม 2450 ว่า คลองคีลแตกต่างจากคลองสุเอซ ที่ถูกขุดขึ้นเพื่อการพาณิชย์เป็นหลัก

## อ้างอิง

## แหล่งข้อมูลอื่น

* เว็บไซต์ทางการ
* Time-lapse movie "Kiel-Canal Transit In 9 Minutes" released by UNITED CANAL AGENCY
* Movie about a container ship transiting the canal


คีล
หมวดหมู่:คลองเดินเรือสมุทร
หมวดหมู่:จักรพรรดิวิลเฮ็ล์มที่ 1 แห่งเยอรมนี
นิกายเจไดใหม่

[thumb|250px|ลุคและผู้ติดตาม ณ [เจไดพราเซียม บนดวงจันทร์ยาวิน 4]]
**นิกายเจไดใหม่** () เป็นองค์กรในเรื่องแต่งชุด*[[สตาร์ วอร์ส]]*

นิกายเจไดใหม่คือองค์กรเจไดที่ได้รับการฟื้นฟูขึ้นอีกครั้งหลังเหตุการณ์การกวาดล้างเจไดครั้งใหญ่ หลังการล่มสลายของจักรวรรดิกาแลกติก อัศวินเจไดที่เหลืออยู่เพียงจำนวนน้อยนิดค่อยๆ รวมตัวกันฟื้นฟูนิกายเจไดขึ้นมาอีกครั้ง ภายใต้การนำของลุค สกายวอล์คเกอร์ บุตรชายของอดีตอัศวินเจไดอนาคิน สกายวอล์คเกอร์

การฟื้นฟูเกิดขึ้นอย่างค่อยเป็นค่อยไป ในระยะแรกนั้นนิกายเจไดใหม่มีสถานะเป็นกลุ่มของผู้มีสัมผัสแห่งพลังจำนวนหนึ่งที่มีพื้นฐานการฝึกฝนต่างๆ กัน ความพยายามในการฝึกสอนอัศวินใหม่ๆ นั้นถูกทำลายลงโดยจักรพรรดิที่คืนชีพขึ้นมาใหม่ อย่างไรก็ดีลุค สกายวอล์คเกอร์ ก็สามารถก่อตั้งสถาบันฝึกสอนเจไดได้เป็นครั้งแรกในรอบหลายสิบปีในชื่อ เจไดพราเซียม บนดวงจันทร์ยาวิน 4 เริ่มแรกด้วยผู้เรียนจำนวน 12 คน นิกายเริ่มเติบโตทั้งในด้านคุณภาพและปริมาณจนกลายเป็นหนึ่งในหน่วยงานสำคัญของสาธารณรัฐใหม่ที่เป็นผู้ให้การสนับสนุน ทำให้นิกายเจไดใหม่กลายเป็นเป้าโจมตีโดยศัตรูของสาธารณรัฐ อย่างเช่นพลเรือตรีดาลา (Admiral Daala), จักรวรรดิคืนชีพ (The Empire Reborn) และอาณาจักรที่สอง (The Second Imperium) สมาชิกของนิกายได้เข้าไปมีส่วนร่วมในความขัดแย้งครั้งสำคัญๆ ของกาแลกซี รวมไปถึงสงครามนาไก-ทอฟ (Nagai-Tof War), ปฏิบัติการเงื้อมมือเงา (Operation Shadow Hand), วิกฤติการณ์กองยานทมิฬ (Black Fleet Crisis) และการจลาจลคอเรลเลียนครั้งที่หนึ่ง (First Corellian Insurrection)

การมีส่วนร่วมครั้งสำคัญที่สุดของเหล่าเจไดเกิดขึ้นในระหว่างสงครามยูซาน วอง การปกป้องกาแลกซีจากการคุกคามครั้งนี้ทำให้นิกายเจไดใหม่ถูกใส่ความจากประชาชนกาแลกซีและถูกทรยศหักหลังในหลายครั้งหลายครา ทั้งๆ ที่การเข้าร่วมสงครามครั้งนี้ทำให้นิกายต้องสูญเสียอัศวินไปเกือบครึ่งหนึ่ง หลังจากความขัดแย้งครั้งนี้แล้ว นิกายก็เพิ่มความดุดันและรวมศูนย์อำนาจเข้ามากขึ้น จนเริ่มเติบโตและรับใช้กาแลกซีได้ในอีกหลายสิบปีต่อมา จนกระทั่งเข้าสู่สงครามจักรวรรดิ-ซิธซึ่งทำให้นิกายเจไดใหม่ต้องกระจัดกระจายออกไปอีกครั้งและทำให้สมาชิกนิกายหลายคนต้องหลบซ่อนตัว กลายเป็นผู้ลี้ภัยอีกครั้ง

## แหล่งข้อมูลอื่น
* New Jedi Order ใน Wookieepedia: The Star Wars Wiki

หมวดหมู่:องค์กรและหน่วยงานในสตาร์ วอร์ส
แมง

**แมง** () เป็นชื่อเรียกสัตว์ไม่มีกระดูกสันหลังในกลุ่มของสัตว์ขาปล้อง ชื่อในภาษาอังกฤษมีรากศัพท์มาจากสตรีนามว่าอะแรกนีในเทพปกรณัมกรีก ร่างกายของแมงเมื่อโตเต็มที่แบ่งได้เป็น 2 ส่วน คือ หัวกับอกรวมกันเป็นส่วนหนึ่งและท้องอีกส่วนหนึ่ง การแยกแยะระหว่างแมงกับแมลง คือ แมงมี 8 หรือ 10 ขา ส่วนแมลงมี 6 ขา นอกจากนี้แมงยังไม่มีหนวดและปีกอีกด้วยซึ่งต่างจากแมลงที่มีหนวดและส่วนใหญ่มีปีก แมงมีความยาวของลำตัวตั้งแต่ 0.08 มิลลิเมตร ถึง 21 เซนติเมตร ตัวอย่างของสัตว์ประเภทแมง ได้แก่ แมงมุม แมงป่อง แมงมุมอูฐ แมงโหย่ง แมงมุมแส้ แมงป่องแส้ เห็บ และไร เป็นต้น

## รายชื่อ
### มีคำว่า แมง
* แมงมุม , แมงมุมพิษ , แมงมุมแม่ม่ายดำ
* แมงป่อง
* แมงมุมอูฐ
* แมงโหย่ง
* แมงมุมแส้
* แมงป่องแส้
* แมงป่องเทียม
### ไม่มีคำว่าแมง
* เห็บ
* ไร

## อ้างอิง

* โลกของแมลง, กรมวิชาการ, กระทรวงศึกษาธิการ, พ.ศ. 2520, หน้า 68-69
* Encyclopædia Britannica 2001
พิพิธภัณฑสถานแห่งชาติโตเกียว

**พิพิธภัณฑสถานแห่งชาติโตเกียว** () เป็นพิพิธภัณฑ์ที่เก่าแก่ที่สุดและใหญ่ที่สุดในญี่ปุ่น สร้างขึ้นเมื่อปี ค.ศ. 1872 เป็นสถานที่เก็บรักษาศิลปวัตถุและโบราณวัตถุที่สำคัญจากทั่วทวีปเอเชีย โดยเฉพาะจากในญี่ปุ่นเอง มีโบราณวัตถุจัดแสดงกว่า 110,000 ชิ้น ซึ่งมีสมบัติประจำชาติญี่ปุ่น 87 ชิ้น และสมบัติทางวัฒนธรรมที่สำคัญอีก 610 ชิ้นรวมอยู่ด้วย (ข้อมูลเมื่อเดือนกรกฎาคม ปี 2005) ทางพิพิธภัณฑ์ยังมีส่วนงานสำหรับค้นคว้าวิจัยเกี่ยวกับโบราณวัตถุ และจัดกิจกรรมต่าง ๆ เพื่อให้ความรู้แก่ประชาชน

พิพิธภัณฑ์แห่งนี้ตั้งอยู่ภายในสวนอูเอโนะ ในเขตไทโต กรุงโตเกียว ประกอบไปด้วยอาคารต่าง ๆ ซึ่งส่วนจัดแสดงจะประกอบด้วยอาคารศิลปะญี่ปุ่น อาคารศิลปะเอเชีย อาคารเฮียวเก อาคารเฮเซ และอาคารสมบัติแห่งวัดโฮรีว และยังมีศูนย์งานวิจัยและสารสนเทศและอาคารส่วนอื่น ๆ ในบริเวณพิพิธภัณฑ์มีร้านอาหารและร้านค้าอยู่หลายร้าน และมีส่วนจัดนิทรรศการกลางแจ้งและสวนหย่อมซึ่งผู้มาเยี่ยมชมสามารถเพลิดเพลินกับบรรยากาศได้
## อ้างอิง

หมวดหมู่:พิพิธภัณฑ์ในโตเกียว
หมวดหมู่:สถาปัตยกรรมแบบมงกุฎจักรพรรดิ
หมวดหมู่:สิ่งก่อสร้างในเขตไทโต
รอย คีน

**รอย มอรีซ คีน** (; เกิด 10 สิงหาคม ค.ศ. 1971) เป็นอดีตกัปตันทีมและนักฟุตบอลทีมชาติไอร์แลนด์ อดีตกัปตันทีมและนักฟุตบอลสโมสรฟุตบอลแมนเชสเตอร์ยูไนเต็ดและสโมสรฟุตบอลเซลติก และเป็นอดีตผู้จัดการทีมสโมสรฟุตบอลอิปสวิชทาวน์ในฟุตบอลลีกเดอะแชมเปี้ยนชิพของอังกฤษ เขาเป็นนักฟุตบอลชาวไอริชที่ประสบความสำเร็จที่สุดตลอดกาล โดยได้รับถ้วยรางวัลหลักในอาชีพสโมสรถึง 19 ถ้วย ในจำนวนนั้มี 17 ถ้วยที่ได้รับขณะอยู่ในสโมสรฟุตบอลแมนเชสเตอร์ยูไนเต็ดของอังกฤษ เปเล่ยกให้เขาเป็นหนึ่งในกองกลางที่ดีที่สุดในรุ่นของเขาในรายการนักฟุตบอลที่ดีเยี่ยมที่สุดในโลกของฟีฟ่า 100 ประจำ ค.ศ. 2004

## อ้างอิง

## แหล่งข้อมูลอื่น

*
*Career photos on BBC Online
*Roy Keane's first day on the job at SAFC – BBC Wear
*

หมวดหมู่:นักฟุตบอลชาวไอริช‎
หมวดหมู่:ผู้จัดการทีมฟุตบอลชาวไอร์แลนด์
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นสโมสรฟุตบอลเซลติก
หมวดหมู่:บุคคลจากคอร์ก
หมวดหมู่:ฟีฟ่า 100
หมวดหมู่:ผู้เข้าหอเกียรติยศพรีเมียร์ลีก
หมวดหมู่:ผู้จัดการทีมสโมสรฟุตบอลซันเดอร์แลนด์
หมวดหมู่:ผู้จัดการทีมสโมสรฟุตบอลอิปสวิชทาวน์
ปราสาทน็อยชวานชไตน์

**ปราสาทน็อยชวานชไตน์** (, ; ) เป็นปราสาทย้อนยุค สร้างขึ้นศตวรรษที่ 19 ตั้งบนเนินเขาในแถบเชิงเขาของเทือกเขาแอลป์ ตั้งอยู่ทางใต้ของประเทศเยอรมนี ใกล้กับพรมแดนประเทศออสเตรีย ในภูมิภาคชวาเบินของไบเอิร์น ภายในเขตเทศบาลชวานเกา เหนือหมู่บ้านโฮเฮินชวานเกาซึ่งเป็นที่ตั้งของอีกปราสาท ซึ่งคือปราสาทโฮเฮินชวานเกา เมืองใหญ่ที่อยู่ใกล้สุดคือฟึสเซิน

แม้ว่าในเวลานั้นกษัตริย์แห่งไบเอิร์นจะประทับอยู่ที่มึนเชินเรซีเดินซ์ซึ่งเป็นหนึ่งในพระราชวังที่โอ่อ่ามากที่สุด แต่กษัตริย์ลูทวิชที่สองมีประสงค์ที่จะหลบหนีข้อจำกัดต่าง ๆ ที่มีในนครมึนเชิน จึงดำริให้สร้างปราสาทขึ้นในพื้นที่ห่างไกลบนชายขอบของเทือกเขาแอลป์เป็นที่พำนัก

ลูทวิชจ่ายค่าก่อสร้างปราสาทนี้โดยใช้ราชทรัพย์ส่วนพระองค์ ถึงขั้นที่ยอมยืมเงินผู้อื่น แทนที่จะใช้เงินจากคงคลังของรัฐ การก่อสร้างเริ่มต้นในปี 1869 แต่ไม่เคยแล้วเสร็จสมบูรณ์ ปราสาทนี้ตั้งใจจะสร้างขึ้นเป็นที่พำนักส่วนตัว แต่กระนั้นกษัตริย์ลูทวิชสิ้นพระชนม์ไปก่อนในปี 1886 ไม่นานหลังจากนั้น ปราสาทได้เปิดสู่สาธารณชน นับตั้งแต่นั้น มียอดผู้เข้าชมปราสาทรวมมากกว่า 61 ล้านคน ณ ปี 2009 และมากกว่า 1.3 ล้านคนต่อปี ในบางวันในช่วงฤดูร้อนอาจมียอดเข้าชมสูงถึง 6,000 คนต่อวัน

## อ้างอิง

น็อยชวานชไตน์
น็อยชวานชไตน์
หมวดหมู่:สิ่งก่อสร้างในรัฐไบเอิร์น
หมวดหมู่:แหล่งมรดกโลกในประเทศเยอรมนี
หมวดหมู่:แหล่งมรดกโลกทางวัฒนธรรม
หมวดหมู่:พระเจ้าลูทวิชที่ 2 แห่งบาวาเรีย
การสรุปความอัตโนมัติ

**การสรุปความอัตโนมัติ** () เป็นการสร้างข้อความฉบับย่อด้วยโปรแกรมคอมพิวเตอร์ ผลที่ได้จากกระบวนการนี้จะยังคงประเด็นที่สำคัญที่สุดของข้อความต้นฉบับอยู่

ภาวะข่าวสารล้นเกินทำให้สรุปความที่ปะติดปะต่อสอดคล้องและถูกต้องนั้นเป็นสิ่งจำเป็น ความสนใจในการสรุปความอัตโนมัตินั้นเพิ่มขึ้นตามการเข้าถึงข้อมูลที่เพิ่มขึ้น ตัวอย่างหนึ่งของการใช้งานเทคโนโลยีการสรุปความก็คือใน เสิร์ชเอนจิน อย่างเช่น กูเกิล

## อ้างอิง

* Endres-Niggemeyer, Brigitte (1998): Summarizing Information (ISBN 3-540-63735-4)
* Marcu, Daniel (2000): The Theory and Practice of Discourse Parsing and Summarization (ISBN 0-262-13372-5)
* Mani, Inderjeet (2001): Automatic Summarization (ISBN 1-58811-060-5)

## ดูเพิ่ม
* การทำเหมืองข้อความ

หมวดหมู่:การประมวลภาษาธรรมชาติ
หมวดหมู่:ภาษาศาสตร์คอมพิวเตอร์
ฟรังก์สวิส

thumb|right|ธนบัตรฟรังก์สวิสชุดที่ 9

**ฟรังก์สวิส** (อังกฤษ: Swiss franc ; ISO 4217: *CHF* หรือ *756*) เป็นสกุลเงินและตั๋วเงินที่ใช้ชำระหนี้ได้ตามกฎหมายของประเทศสวิตเซอร์แลนด์และประเทศลิกเตนสไตน์ และมีใช้ในดินแดนบางส่วนของประเทศอิตาลีและเยอรมนี

Swiss National Bank ซึ่งเป็นธนาคารกลางของสวิตเซอร์แลนด์ เป็นผู้ออกธนบัตรฟรังก์
ส่วนเหรียญกษาปณ์นั้น ออกโดย Swissmint โรงกษาปณ์ของสหพันธ์

## แหล่งข้อมูลอื่น

* อัตราแลกเปลี่ยนฟรังก์สวิส/ดอลลาร์สหรัฐ โดยกูเกิลไฟแนนซ์
*  

หมวดหมู่:สกุลเงิน
หมวดหมู่:สวิตเซอร์แลนด์
รายชื่อแม่ทัพภาคที่ 2

**แม่ทัพภาคที่ 2** เป็นตำแหน่งผู้บังคับบัญชาสูงสุดในกองทัพภาคที่ 2 (ทภ.2) ของกองทัพบกไทย ที่รับผิดชอบความมั่นคงในพื้นที่ภาคตะวันออกเฉียงเหนือทั้งหมด ตั้งกองบัญชาการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา หน่วยขึ้นตรง ได้แก่
* กองพลทหารราบที่ 3 (พล.ร.3)
* กองพลทหารราบที่ 6 (พล.ร.6)
* กองพลทหารม้าที่ 3 (พล.ม.3)
* กองบัญชาการช่วยรบที่ 2 (บชร.2)
* กองพลพัฒนาที่ 2 (พล.พัฒนา 2)
* มณฑลทหารบกที่ 21 (มทบ.21)
* มณฑลทหารบกที่ 22 (มทบ.22)
* มณฑลทหารบกที่ 23 (มทบ.23)
* มณฑลทหารบกที่ 24 (มทบ.24)
* มณฑลทหารบกที่ 25 (มทบ.25)
* มณฑลทหารบกที่ 26 (มทบ.26)
* มณฑลทหารบกที่ 27 (มทบ.27)
* มณฑลทหารบกที่ 28 (มทบ.28)
* มณฑลทหารบกที่ 29 (มทบ.29)
* มณฑลทหารบกที่ 210 (มทบ.210)

## รายชื่อแม่ทัพภาค

**หมายเหตุ** ยศทหารเป็นยศขณะดำรงตำแหน่งตามประกาศสํานักนายกรัฐมนตรี

## ดูเพิ่ม
* รายพระนามและชื่อผู้บัญชาการทหารบกไทย
* กองทัพภาคที่ 1
* กองทัพภาคที่ 3
* กองทัพภาคที่ 4

## อ้างอิง
* ttp://www.army2.mi.th/staff-tp.htm
* http://www.army2.mi.th/about-tp2.htm 

ทัพภาค
ทัพภาค
ความสัมพันธ์ระหว่างประเทศ

[thumb|ในปี พ.ศ. 2555 (ค.ศ. 2012) ปีเดียว ณ ปาแลเดนาซียง ([ปาแลเดนาซียง|Palace of Nations) กรุงเจนีวา ประเทศสมาพันธรัฐสวิส ได้มีการจัดการประชุมระหว่างรัฐบาลมากกว่า 1 หมื่นครั้ง กรุงเจนีว่าเป็นที่ว่าการขององค์การระหว่างประเทศต่าง ๆ มากที่สุดในโลก]]
**ความสัมพันธ์ระหว่างประเทศ** (, international studies, international affairs) คือ การศึกษาทางวิทยาศาสตร์เกี่ยวกับปฏิสัมพันธ์ระหว่างรัฐเอกราชต่าง ๆ ในด้านต่าง ๆ อาทิ การเมือง เศรษฐกิจ การทหาร ซึ่งส่งผลถึงความร่วมมือ หรือ ความขัดแย้งระหว่างรัฐเอกราช  ความสัมพันธ์ระหว่างประเทศเป็นแขนงหนึ่งของวิชารัฐศาสตร์ 

ในความหมายที่กว้างกว่านั้น ความสัมพันธ์ระหว่างประเทศ ศึกษาถึงกิจกรรมทั้งหมดที่เกิดขึ้นระหว่างรัฐ อาทิ สงคราม การทูต การค้า และ นโยบายการต่างประเทศ นอกจากนี้ยังศึกษาเกี่ยวกับผู้ทำกิจกรรมระหว่างประเทศ (international actor) อื่น ๆ อาทิ องค์กรระหว่างรัฐบาล (intergovernmental organization: IGO) องค์กระหว่างประเทศที่ไม่ใช่รัฐบาล (international nongovernmental organization: INGO) องค์การระหว่างประเทศ (international organization) และ องค์กรข้ามชาติ (multinational corporation: MNCs) 

โดยทั่วไปความสัมพันธ์ระหว่างประเทศจะถูกจัดประเภทเป็นสาขาวิชาย่อยที่สำคัญของรัฐศาสตร์ ควบคู่ไปกับ การเมืองเปรียบเทียบ ระเบียบวิธีทางการเมือง ทฤษฎีทางการเมือง และ การบริหารรัฐกิจ มักดึงเนื้อหาจากสาขาอื่น ๆ มาใช้เป็นจำนวนมาก เช่น มานุษยวิทยา เศรษฐศาสตร์ ภูมิศาสตร์ ประวัติศาสตร์ กฎหมาย ปรัชญา และ สังคมวิทยา มี สำนักคิด หลายสำนักภายใน IR ซึ่งสำนักที่โดดเด่นที่สุดคือ สัจนิยม เสรีนิยม และ คอนสตรัคติวิสต์

แม้ว่าการเมืองระหว่างประเทศจะได้รับการวิเคราะห์มาตั้งแต่สมัยโบราณ แต่การเมืองระหว่างประเทศก็ไม่ได้กลายเป็นสาขาที่แยกจากกันจนกระทั่งปี พ.ศ. 2462 เมื่อ มหาวิทยาลัย Aberystwyth ในสหราชอาณาจักร ได้เปิดสอนสาขาวิชานี้ในฐานะสาขาวิชาเอกระดับปริญญาตรีเป็นครั้งแรก สงครามโลกครั้งที่ 2 และผลที่ตามมาก่อให้เกิดความสนใจและการศึกษาเกี่ยวกับความสัมพันธ์ระหว่างประเทศมากขึ้น โดยเฉพาะอย่างยิ่งในอเมริกาเหนือ และยุโรปตะวันตก ซึ่งได้รับการกำหนดรูปร่างอย่างมากโดยความกังวลด้านภูมิศาสตร์ยุทธศาสตร์ ของสงครามเย็น การล่มสลายของสหภาพโซเวียตและการผงาดขึ้นของโลกาภิวัตน์ที่ตามมาในช่วงปลายศตวรรษที่ 20 ได้เป็นลางบอกเหตุของทฤษฎีและการประเมินใหม่ของระบบระหว่างประเทศที่เปลี่ยนแปลงอย่างรวดเร็ว

## อ้างอิง

หมวดหมู่:ความสัมพันธ์ระหว่างประเทศ
อุทยานแห่งชาติอาร์เชส

สะพานหินโค้งเดลิเคต|thumb|250px|right
สะพานคู่|thumb|250px|right
สะพานหินโค้งแลนด์สเคปซึ่งเป็นสะพานหินที่ยาวที่สุดในโลกยาวถึง 89 เมตร|thumb|250px|right

**อุทยานแห่งชาติสะพานหินโค้ง** หรือ **อุทยานแห่งชาติอาร์เชส** (Arches National Park)  ตั้งอยู่ทางตะวันออกเฉียงใต้ของรัฐยูทาห์ เขตอุทยานแห่งชาติหินโค้งมีเนื้อที่ 300 ตารางกิโลเมตร หรือ 187,500 ไร่มีสะพานหินโค้งมากกว่า 200 แห่ง สะพานหินโค้งแลนด์สเคป ยาวกว่า 89 เมตร เป็นสะพานหินโค้งที่ยาวที่สุดในโลก แต่ช่วงสะพานมีช่วงเปราะบางมาก มีช่วงหนาเพียง 1.8 เมตร เชิงสะพานเป็นหินทรายยื่นออกจากหินโผล่ขรุขระเหนือพื้นหุบผาชันด้วยความสูงประมาณ 30 เมตร และ มีสะพานหินโค้งเดลิเคต ซึ่งสะพานแห่งนี้สูงโดดเด่นเหนือของแอ่งหินขนาดใหญ่ ตัวสะพานสูงเท่าตึก 7 ชั้น เป็นจุดเด่นของอุทยานแห่งนี้

หมวดหมู่:อุทยานแห่งชาติในสหรัฐ
หมวดหมู่:ภูมิศาสตร์รัฐยูทาห์
หน่วยรบพิเศษกองทัพบกสหรัฐ

**หน่วยรบพิเศษกองทัพบกสหรัฐ** () หรือชื่อเล่นคือ **กรีนเบอเรต์** () ก่อตั้งขึ้นในสมัยสงครามโลกครั้งที่ 2 สมาชิกของหน่วยถูกฝึกมาสำหรับงานก่อวินาศกรรม การกระโดดร่ม การปฏิบัติงานทั้ง บกและทางน้ำ การปีนเขาและสกี ทว่าทหารหน่วยนี้เป็นที่รู้จักในช่วงสงครามเวียดนาม ระหว่าง พ.ศ. 2510 – 2515 นอกเหนือจากการเป็นหัวหอกการรบในสมรภูมิ วีรกรรมอันโด่งดังของกรีนเบเร่ต์ในที่นี้คือ การฝึกหน่วยรบนอกแบบหรือยุทธวิธีการรบแบบกองโจร(Guerilla faction) ให้กับกองทัพเวียดนามใต้ใช้ต่อสู้กับเวียดนามเหนือ โดยใช้กลยุทธ์ในแบบฉบับ "*setting a thief to catch a thief* " ซึ่งได้ผลดีเกินคาดเพราะทำให้กองกำลังเล็กๆสามารถสู้กับกองทัพเต็มรูปแบบได้ 

เมื่อสงครามเวียดนามสิ้นสุดลง แม้ฝ่ายใต้จะพ่ายแพ้สงครามให้ฝ่ายเหนือ แต่กรีนเบเร่ต์ก็ทำให้โลกได้รู้จักกับ"ยุทธวิธีการรบแบบกองโจร"ในสงครามสมัยใหม่เป็นหนแรก ก่อนจะถูกนำมาใช้อย่างแพร่หลายเรื่อยมาในกองกำลังต่างๆทั่วโลก

กรีนเบเร่ต์ยังถือเป็นหน่วยแรกสุดของกองทัพบก สหรัฐฯ ที่การย่างเท้าเข้าสู้ประเทศอัฟกานิสถานเพื่อเปิดฉากปฏิบัติการเด็ดหัวนาย อุซามะห์ บินลาดิน หัวหน้ากลุ่มอัลกออิดะห์ ผู้อยู่เบื้องหลังเหตุการณ์ 9/11 ซึ่งกบดานอยู่บริเวณรอยต่อของอัฟกานิสถานและปากีสถาน ก่อนจะถูกปิดฉากการไล่ล่า 11 ปีลงด้วยหน่วยซีลทีมซิกซ์

กรีนเบเร่ต์ยังถือเป็นหน่วยแรกของกองทัพสหรัฐฯที่ก้าวเท้าเข้าสู่อัฟกานิสถานเพื่อตามไล่ล่าตัว อุซามะห์ บินลาดิน หัวหน้ากลุ่มอัลกออิดะห์ ที่อยู่เบื้องหลังเหตุการณ์ 11 กันยา

สมาชิกของกรีนเบอเรต์เป็นอาสาสมัคร ต้องมีความสามารถทางโดดร่ม ผ่านโปรแกรม การฝึกที่เข้มข้นยาวนานประมาณ 44 – 62 สัปดาห์ คัดผู้ที่ไม่เหมาะสมออกไป และทหารทุกคน ต้องมีทักษะทางด้านต่อสู้ไหวพริบ และความฉลาด การใช้อาวุธพิเศษ การติดต่อสื่อสารหรือ ความชำนาญในการใช้ภาษาต่างประเทศ แต่ละกลุ่มของกรีนเบอเรต์ จะมีตรารูปโล่เป็นสีต่าง ๆ ติดอยู่บนหมวก
thumbnail|250px|แผ่นปะของหน่วยรบพิเศษกรีนเบอเรต์

## อ้างอิง

## แหล่งข้อมูลอื่น

* U.S. Army Special Forces Command website 
* U.S. Army Special Operations Command News
* United States Army John F. Kennedy Special Warfare Center and School
* United States Special Operations Command
* Special Forces Medic talks about coming home from Iraq and Afghanistan
* Army Enlisted Jobs: Field 18 Special Forces 

หมวดหมู่:ทหาร
หมวดหมู่:หน่วยรบพิเศษของสหรัฐ
โรเจอร์ มัวร์

**เซอร์ โรเจอร์ จอร์จ มัวร์** เคบีอี (; 14 ตุลาคม ค.ศ. 192723 พฤษภาคม ค.ศ. 2017) เป็นนักแสดงชาวอังกฤษ เขาเป็นนักแสดงคนที่สามที่แสดงเป็นสายลับอังกฤษ เจมส์ บอนด์ ในภาพยนตร์ชุดบอนด์ของอีออนโปรดักชันส์ โดยเขาแสดงในภาพยนตร์บอนด์ทั้งหมดเจ็ดเรื่อง ระหว่างปี ค.ศ. 1973 ถึง 1985 โดยแสดงตั้งแต่ *[[พยัคฆ์มฤตยู 007]]* จนถึง *[[007 พยัคฆ์ร้ายพญายม]]* ทำให้เขาเป็นนักแสดงที่แสดงเป็นบอนด์ในภาพยนตร์ชุดบอนด์ของอีออนมากที่สุด

มัวร์แสดงเป็น ไซมอน เทมพลาร์ ในละครชุดแนวระทึกขวัญลึกลับของอังกฤษเรื่อง *[[เดอะเซนต์ (ละครชุด)|เดอะเซนต์]]* (1962–1969) เขายังมีบทบาทในละครชุดอเมริกา โดยแสดงเป็น โบ มาเวอริก ในละครชุดแนวตะวันตก *[[มาเวอริก (ละครชุด)|มาเวอริก]]* (1960–1961) ซึ่งเขาแทนที่ เจมส์ การ์เนอร์ ในฐานะนักแสดงนำ และร่วมแสดงนำในหนังโลดโผน-ตลกเรื่อง *[[เดอะเพอร์สะเวเดอส์!]]* (1971–1972) มัวร์ยังคงแสดงบนหน้าจออย่างต่อเนื่องในช่วงหลายทศวรรษ หลังจากเขาเกษียณจากแฟรนไชส์บอนด์ การปรากฏตัวครั้งสุดท้ายของมัวร์คือในตอนนำร่องของละครชุด *เซนต์* ใหม่ ซึ่งกลายเป็นภาพยนตร์โทรทัศน์เมื่อปี ค.ศ. 2017

มัวร์ได้รับการแต่งตั้งเป็น ทูตสันถวไมตรีของยูนิเซฟ ในปี ค.ศ. 1991 และได้รับพระราชทานบรรดาศักดิ์เป็นอัศวินโดย สมเด็จพระราชินีนาถเอลิซาเบธที่ 2 ในปี ค.ศ. 2003 สำหรับการทำงานเพื่อการกุศล ในปี ค.ศ. 2007 เขาได้รับดาวบน ฮอลลีวูดวอล์กออฟเฟม สำหรับผลงานของเขาในอุตสาหกรรมภาพยนตร์ ในปี ค.ศ. 2008 รัฐบาลฝรั่งเศสแต่งตั้งเขาให้เป็นผู้บัญชาการของ เครื่องอิสริยาภรณ์ของศิลปะและจดหมาย 

มัวร์เสียชีวิตด้วยโรคมะเร็ง เมื่อวันที่ 23 พฤษภาคม ค.ศ. 2017 ที่ประเทศสวิตเซอร์แลนด์ รวมอายุได้ 89 ปี

## ผลงาน

## อ้างอิง

## แหล่งข้อมูลอื่น
* เว็บไซต์ส่วนตัวโรเจอร์ มัวร์ 

หมวดหมู่:นักแสดงอังกฤษ
หมวดหมู่:บุคคลจากลอนดอนโบโรแลมเบท
หมวดหมู่:ผู้ได้รับเครื่องราชอิสริยาภรณ์เคบีอี‎
หมวดหมู่:ผู้เขียนอัตชีวประวัติชาวอังกฤษ
หมวดหมู่:เซอร์
เควสเชิน?

**เควสเชิน?** () คือจูเนี่ยร์กลุ่มที่มีความสามารถในการเล่นดนตรี มีสามาชิกรวมกัน 5 คน เป็นกลุ่มที่ 3 ในค่าย Johnny's Entertainment ที่รวมหนุ่มๆ ที่เล่นดนตรีไว้รวมกัน แต่สมาชิกทั้ง 5 ไม่ได้มีแต่ความสามารถในการเล่นดนตรีแต่เพียงอย่างเดียว แต่ยังสามารถทั้งร้อง และแต่งเพลงอีกด้วย

## สมาชิก
* ไดซุเกะ อิชิงาคิ 石垣大祐 (Daisuke Ishigaki)(สมาชิก FIVE)
** ตำแหน่ง : ร้อง, คีย์บอร์ด 
** เกิดวันที่ : 1985/06/28
** กรุ๊ปเลือด : A
** ส่วนสูง : 177 เซนติเมตร 
** น้ำหนัก : 55 กิโลกรัม
** เข้าจูเนียร์ : 2000/11/30

* คาซุโยริ ฟุจิอิเอะ 藤家和依 (Kazuyori Fujiie)
** ตำแหน่ง : ร้อง, เบส
** เกิดวันที่ : 1984/12/03
** เกิดที่ : จิบะ
** กรุ๊ปเลือด : AB
** ส่วนสูง : 168 เซนติเมตร 
** น้ำหนัก : 46 กิโลกรัม
** เข้าจูเนียร์ : 2002/05/03

* ฮิโรมิ โกโตะ 後藤泰観(Hiromi Goto)
** ตำแหน่ง : ร้อง, ไวโอลิน
** เกิดวันที่ : 1989/07/20
** กรุ๊ปเลือด : O
** ส่วนสูง : 170 เซนติเมตร 

### อดีตสมาชิก
* ไดจิโร่ โยเนมุระ 米村大滋郎 (Daijiro Yonemura)
** ตำแหน่ง : ร้อง, กีต้า
** เกิดวันที่ : 1984/08/08
** กรุ๊ปเลือด : B
** ส่วนสูง : 173 เซนติเมตร 
** น้ำหนัก : 53 กิโลกรัม
** เข้าจูเนียร์ : 2001

* Yuya Noda (M.A.D.)
** เกิดวันที่ : 1984/07/13

* โยชิฮิโระ โยโดกาว่า 淀川由浩 (Yoshihiro Yodogawa)
** ตำแหน่ง : ร้อง, กลอง 
** เกิดวันที่ : 1983/09/09
** เกิดที่ : โตเกียว
** กรุ๊ปเลือด : O
** ส่วนสูง : 166 เซนติเมตร 
** น้ำหนัก : 46 กิโลกรัม
** เข้าจูเนียร์ : 2001/05/05

* อะคุน อิโงะ 伊郷アクン (Akun Igo)
** ตำแหน่ง : ร้อง, กีต้า 
** เกิดวันที่ : 1988/04/19
** เกิดที่ : คานากาว่า
** กรุ๊ปเลือด : A
** ส่วนสูง : 182 เซนติเมตร 
** เข้าจูเนียร์ :

## โซโล่
* Holy Heaven 
* 感じてみろ 
* Precious Memories 
* It's a party 
* O・B（大宮バイパスの略） 
* Days(米村ソロ曲) 
* ストライカー 
* TIME SLIP 
* bitter-ender 
* Head Banging Boogie

หมวดหมู่:จูเนียร์